Den Vest-Sjællandske Avis, 1833-06-11
Nyeste Post-Efterretninger. Følgende paalidelige Efterretninger meddeles om de blodige Begivenheder, som have tildraget sig i Rhinbaiern. De Kongelige Baierske Authoriteter i Landet havde taget kraftfulde Forholdregler for at forebygge saadanne Begivenheder, som de i Fior ved Hambacher=Festen. Det virkede ogsaa thi neppe nogle hundrede Mennesker besøgte d. 27de Hambacher Bierget, hvorved en Militairvagt var opstillet; men ogsaa denne begav sig snart bort efterat det blev forbudt at synge Marseillaisen; og henimod Middag var Bierget næsten forladt af alle disse Personer. Men om Eftermiddagen havde, uagtet Forbuddet, nogle Spiseværter indfundet sig; flere Personer kom efterhaanden til, og da Vinen havde gjort sin Virkning, saa begyndte de at synge Marseillaisen; hvorpaa disse Værter, fik Ordre til strax at begive sig bort, hvilket ogsaa skeete. Med dem begave de øvrige Personer, sig ogsaa bort saa at Vagten blev allene tilbage Men da hine Personer kom til Skraaningen af Bierget, saa bleve de pludselig staaende, sang under det Raab: Friehed, Sange og udskieldte Seldaterne, som stode oppe paa Bierget. Et lidet Detaschement blev derpaa sendt ned til dem, som opfordrede dem; til at begive sig bort. Da Soldaterne nærmede sig, saa adspredte Folkehoben sig og Soldaterne gik tilbage igien; kun nogle enkelte Personer vare blevne staaende, som kom i Kam merie med enkelte Soldater, hvilke gik ned af Bierget og saarede dem med Knive, hvorpaa nogle af dem bleve arresterede uden Modstand. Nogle Soldater havde imidlertid forfulgt Sværmen til Mittelhambach, hvor de ved Indgangen til Landsbyen bleve modtagne med Flinteskud, hvorpaa Soldaterne ogsaa fyrede. Saasnart man paa Bierget hørte Skuddene ilede Embedsmændene og den militaire Commandant strax til Hambach, hvor de 3 Karle, som først havde skudt, bleve arresterede og satte under Rettens Tiltale. Vidner bekræfte: at Soldaterne bleve først angrebne inden de betiente sig af deres Vaaben. J Hambach blev en Mand og to Børn saarede i Laaret, og en Gensdarme med et Knivstik. J Neustadt selv forefaldt samme Aften endnu sørgeligere Begivenheder. Patrouillerne bleve udskieldte og angrebne, ja en Hob paa 60 til 80 Mennesker søgte at bemægtige sig Kanonerne, nu maatte Militairet betiene sig af sine Vaaben. En heftig Kamp opstod, og Patrouillerne bleve assisterede af de i Neustadt indqvarterede Soldater, saa at Gaderne vare rensede Kl. 10 om Aftenen. Da Soldaterne vare den hele Dag blevne drillede og udskieldte, saa vare de overmaade forbittrede. En Haandværkskarl fra Neustadt og 20 til 30 Personer bleve saarede; men Roligheden blev holdet vedlige i Staden og i Omegnen. Man havde plantet en Fabne paa et Bierg noget fra Hambach, men som blev strax taget bort da Gensdarmerne nærmede sig. - En Dr. Breidenstein og en Polsk Fændrik Jnan Syg ling, som havde deeltaget i Tumulten i Frankfurt, ere undvigte af Arresten i Homburg; overalt i de tilstødende Tydske Lande tages de strengeste Forholdsregler for at forebygge nye Tumulter. J en Skrivelse i den Speierske Tidende skildres Begivenhederne i Neustadt, som langt mere sørgelige og siges at flere hundrede Mennesker ere blevne saarede, dog kun en dræbt (som er usandsynligt); ogsaa Adjuncten Panner, som vilde formane Soldaterne til Orden, blev saaret; i denne Skrivelse vil man tillægge disse Skylden.